ব্রুনো গিমারায়েস

ব্রুনো গিমারায়েস রোদ্রিগেজ মোরা (পর্তুগিজ: Bruno Guimarães; জন্ম: ১৬ নভেম্বর ১৯৯৭; ব্রুনো গিমারায়েস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব নিউক্যাসেল ইউনাইটেড এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ব্রাজিলীয় ফুটবল ক্লাব আউদাক্স রিউয়ের যুব পর্যায়ের হয়ে খেলার মাধ্যমে ব্রুনো ফুটবল জগতে প্রবেশ করেছেন এবং পরবর্তীকালে গ্রেমিও ওদাস্কোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫ সালে, ব্রাজিলীয় ক্লাব গ্রেমিও ওদাস্কোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; গ্রেমিও ওদাস্কোর হয়ে তিন মৌসুমে ৮ ম্যাচে অংশগ্রহণ করার পর ২০১৭ সালে তিনি পারানায়েন্সেতে যোগদান করেছেন। পারানায়েন্সেতে তিন মৌসুম অতিবাহিত করার পর প্রায় ২০ মিলিয়ন ইউরোর বিনিময়ে ফরাসি ক্লাব লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭১ ম্যাচে ৩টি গোল করেছেন। ২০২১–২২ মৌসুমে, তিনি প্রায় ৪০ মিলিয়ন ইউরোর বিনিময়ে লিওঁ হতে ইংরেজ ক্লাব নিউক্যাসেল ইউনাইটেডে যোগদান করেছেন। ২০১৯ সালে, ব্রুনো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২০ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১০ ম্যাচে ১টি গোল করেছেন। তিনি ব্রাজিলের হয়ে ২০২০ গ্রীষ্মকালীন অলিম্পিকে অংশগ্রহণ করেছেন, যেখানে তিনি স্বর্ণ পদক জয়লাভ করেছেন। ব্রুনো গিমারায়েস রোদ্রিগেজ মোরা ১৯৯৭ সালের ১৬ই নভেম্বর তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন। ব্রুনো ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি ১৮ ম্যাচে অংশগ্রহণ এবং একটি শিরোপা জয়লাভ করেছেন। ২০২০ সালের ১৭ই নভেম্বর তারিখে, ২৩ বছর ও ১ দিন বয়সে, ডান পায়ে ফুটবল খেলায় পারদর্শী ব্রুনো উরুগুয়ের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮৯তম মিনিটে মধ্যমাঠের খেলোয়াড় দোগলাস লুইজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ব্রুনো সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৪ মাস ও ১৩ দিন পর, ব্রাজিলের জার্সি গায়ে প্রথম গোলটি করেছেন; ২০২২ সালের ৩০শে মার্চ তারিখে, বলিভিয়ার বিরুদ্ধে ম্যাচের ৬৬তম মিনিটে লুকাস পাকেতার অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ৯ মার্চ ২০২৩ পর্যন্ত হালনাগাদকৃত। "Updated squad lists for 2021/22 Premier League"। Premier League। ৪ ফেব্রুয়ারি ২০২২। সংগ্রহের তারিখ ৬ ফেব্রুয়ারি ২০২২।  "Bruno Guimarães"। Newcastle United F.C.। ২৫ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২২।  "Transferts : Bruno Guimaraes officiellement à l'OL" [Transfers : Bruno Guimaraes officially at OL] (ফরাসি ভাষায়)। L'Équipe। ৩০ জানুয়ারি ২০২০। সংগ্রহের তারিখ ৩০ জানুয়ারি ২০২০।  "Newcastle United sign Brazil international Bruno Guimarães"। www.nufc.co.uk। ৩০ জানুয়ারি ২০২২।  "Newcastle sign Brazil international midfielder from Lyon"। skysports.com (ইংরেজি ভাষায়)। ২০২২-০১-৩০। সংগ্রহের তারিখ ২০২২-০১-৩০।  "Tite convoca a Seleção Brasileira para a estreia nas Eliminatórias" (Portuguese ভাষায়)। CBF। ১৮ সেপ্টেম্বর ২০২০। সংগ্রহের তারিখ ১৮ সেপ্টেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) "Seleção Olímpica é convocada para os Jogos Olímpicos de Tóquio 2020"। CBF। ১৭ জুন ২০২১। সংগ্রহের তারিখ ১৭ জুন ২০২১।  "Uruguay vs. Brazil - 18 November 2020 - Soccerway"। int.soccerway.com। সংগ্রহের তারিখ ২৮ আগস্ট ২০২২।  "Uruguay - Brazil 0:2 (WC Qualifiers South America 2020-2022, 4. Round)"। worldfootball.net। সংগ্রহের তারিখ ২৮ আগস্ট ২০২২।  "Uruguay - Brazil, Nov 18, 2020 - World Cup qualification South America - Match sheet"। www.transfermarkt.com। সংগ্রহের তারিখ ২৮ আগস্ট ২০২২।  Strack-Zimmermann, Benjamin। "Uruguay vs. Brazil"। www.national-football-teams.com। সংগ্রহের তারিখ ২৮ আগস্ট ২০২২।  "Bolivia vs. Brazil - 30 March 2022 - Soccerway"। int.soccerway.com। সংগ্রহের তারিখ ২৮ আগস্ট ২০২২।  "Bolivia - Brazil 0:4 (WC Qualifiers South America 2020-2022, 18. Round)"। worldfootball.net। সংগ্রহের তারিখ ২৮ আগস্ট ২০২২।  উইকিমিডিয়া কমন্সে ব্রুনো গিমারায়েস সংক্রান্ত মিডিয়া রয়েছে। সকারওয়েতে ব্রুনো গিমারায়েস (ইংরেজি) সকারবেসে ব্রুনো গিমারায়েস (ইংরেজি) বিডিফুটবলে ব্রুনো গিমারায়েস (ইংরেজি) ট্রান্সফারমার্কেটে ব্রুনো গিমারায়েস (ইংরেজি) ওয়ার্ল্ডফুটবল.নেটে ব্রুনো গিমারায়েস (ইংরেজি) ইএসপিএন এফসিতে ব্রুনো গিমারায়েস (ইংরেজি) ন্যাশনাল-ফুটবল-টিমস.কমে ব্রুনো গিমারায়েস (ইংরেজি)